He ovat kaksi eri henkilöä. OSAKOn sääntöjen mukaan edustajiston puheenjohtaja on koko opiskelijakunnan puheenjohtaja. Tämä perustuu siihen, että edustajisto on OSAKOn ylin päätöksentekijä, ja ohjailee myös OSAKOn hallituksen toimintaa. Hallitus puolestaan on edustajiston päätöksiä toteuttava toimielin, jonka puheenjohtaja johtaa OSAKOn toimintaa, mutta ei käytä opiskelijakunnan puheenjohtajan titteliä, vaan ohjaa hallituksen jokapäiväistä toimintaa.